CELEX: 62008CA0305
Language: et
Date: 2009-12-23 00:00:00
Title: Kohtuasi C-305/08: Euroopa Kohtu (neljas koda) 23. detsembri 2009 . aasta otsus (Consiglio di Stato (Itaalia) eelotsusetaotlus) — Consorzio Nazionale Interuniversitario per le Scienze del Mare (CoNISMa) versus Regione Marche (Teenuste riigihanked — Direktiiv 2004/18 — Mõisted töövõtja , tarnija ja teenuseosutaja — Mõiste majandustegevuses osaleja — Ülikoolid ja uurimisinstituudid — Ülikoolidest ja riigiasutustest koosnev konsortsium ( consorzio ) — Isikud, kelle peamine põhikirjaline eesmärk on mittetulunduslik — Õigus osaleda riigihankemenetluses)

27.2.2010   
            
            
               ET
            
            
               Euroopa Liidu Teataja
            
            
               C 51/8
            
         Euroopa Kohtu (neljas koda) 23. detsembri 2009. aasta otsus (Consiglio di Stato (Itaalia) eelotsusetaotlus) — Consorzio Nazionale Interuniversitario per le Scienze del Mare (CoNISMa) versus Regione Marche
   (Kohtuasi C-305/08) (1)
   
   (Teenuste riigihanked - Direktiiv 2004/18 - Mõisted „töövõtja”, „tarnija” ja „teenuseosutaja” - Mõiste „majandustegevuses osaleja” - Ülikoolid ja uurimisinstituudid - Ülikoolidest ja riigiasutustest koosnev konsortsium („consorzio”) - Isikud, kelle peamine põhikirjaline eesmärk on mittetulunduslik - Õigus osaleda riigihankemenetluses)
   2010/C 51/12
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato (Itaalia)
   
      Põhikohtuasja pooled
   
   
      Hageja: Consorzio Nazionale Interuniversitario per le Scienze del Mare (CoNISMa)
   
      Kostja: Regione Marche
   
      Kohtuasja ese
   
   Eelotsusetaotlus — Consiglio di Stato — Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta (ELT L 134, lk 114; ELT eriväljaanne 06/07, lk 132) tõlgendamine — Selliste üksuste nagu ülikoolid, mille eesmärk ei ole tulu teenimine, vaid teadustöö, kõrvaldamine geofüüsiliste andmete kogumise teenuse riigihankemenetlusest
   
      Resolutsioon
   
   
               1.
            
            
               Euroopa Parlamendi ja nõukogu 31. märtsi 2004. aasta direktiivi 2004/18/EÜ ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta sätteid, mis viitavad mõistele „majandustegevuses osaleja”, ning eelkõige selle direktiivi artikli 1 lõike 2 punkti a ning sama artikli lõike 8 esimese ja teise lõigu sätteid tuleb tõlgendada nii, et need võimaldavad osaleda teenuste riigihankemenetluses sellistel isikutel, kelle peamine eesmärk ei ole tulu teenimine, kes ei ole oma organisatsioonilise struktuuri poolest ettevõtjad, ning kes ei tegutse turul regulaarselt — nagu seda on ülikoolid ja uurimisasutused ning ülikoolide ja riigiasutuste poolt moodustatud konsortsiumid.
            
         
               2.
            
            
               Direktiivi 2004/18 tuleb tõlgendada nii, et sellega on vastuolus sellised siseriiklikud õigusnormid nagu põhikohtuasjas, mis keelavad sellistel üksustel nagu ülikoolid ja uurimisinstituudid, kelle peamine eesmärk ei ole tulu teenimine, osaleda riigihankemenetluses isegi juhul, kui liikmesriigi õiguse kohaselt on neil üksustel õigus osutada asjaomase hankelepingu esemeks olevaid teenuseid.
            
         
      (1)  ELT C 247, 27.9.2008.